Document ID: 31995R3061

31995R3061
L 327/1
JURNALUL OFÍCIAL AL UNIUNII EUROPENE
REGULAMENTUL (CE) NR. 3061/95 AL CONSILIULUI
din 22 decembrie 1995
de modificare a Regulamentului (CE) nr. 992/95 privind deschiderea și modul de gestionare ale contingentelor tarifare comunitare pentru anumite produse agricole și pescărești originare din Norvegia
CONSILIUL UNIUNII EUROPENE,
având în vedere Tratatul de instituie a Comunității Europene, în special articolul 113,
având în vedere propunerea Comisiei,
întrucât, prin dispozițiile Regulamentului (CE) nr. 992/95 (1) au fost deschise contingente tarifare comunitare pentru anumite produse agricole și pescărești originare din Norvegia; întrucât contingentele tarifare în cauză au fost acordate în temeiul unui Acord între Comunitatea Economică Europeană și Regatul Norvegiei încheiat la 14 mai 1973 (2); întrucât, în urma aderării Spaniei și Portugaliei la Comunitate, a fost încheiat un acord sub formă de schimburi de scrisori între Comunitate și Norvegia, aprobat prin Decizia 86/557/CEE (3);
întrucât acordul menționat anterior a fost modificat sau completat de Acordul privind Spațiul Economic European, precum și de acordul bilateral sub forma unui schimb de scrisori cu Norvegia, aprobat prin Decizia 93/737/CE (4);
întrucât, în urma aderării Austriei, Finlandei și Suediei, este necesar să se adapteze contingentele menționate anterior pentru a se ține seama, inter alia, de sistemul de schimburi existente în domeniul produselor pescărești între Austria, Finlanda și Suedia, pe de o parte, și Norvegia, pe de altă parte;
întrucât, prin urmare, între Comunitatea Europeană și Regatul Norvegiei a fost încheiat un protocol adițional la acordul menționat anterior, aprobat prin Decizia 95/312/CE (5); întrucât, în temeiul acestui protocol, Comunitatea se angajează să deschidă, în fiecare an, în anumite condiții, contingente tarifare comunitare scutite de drepturi vamale pentru un anumit număr de produse pescărești originare din Norvegia;
întrucât, în consecință, ar trebui să se deschidă contingentele tarifare în cauză pentru o perioadă de la 1 ianuarie la 31 decembrie a fiecărui an; întrucât nu a fost posibilă aplicarea acestor concesiuni înainte de 1 iulie a acestui an și, prin urmare, în mod excepțional pentru 1995, ar trebui prevăzute contingentele ce urmează a fi deschise pentru perioada 1 iulie-31 decembrie, pentru totalitatea volumului anual;
întrucât a fost încheiat un acord sub forma unui schimb de scrisori între Comunitatea Europeană, pe de o parte, și Regatul Norvegiei, pe de altă parte, privind anumite produse agricole, aprobat de Decizia 95/582/CE (6); întrucât, prin acordul menționat, Comunitatea s-a angajat ca de la 1 ianuarie 1995 să deschidă contingente tarifare anuale scutite de drepturi vamale pentru anumite produse agricole din Norvegia,
ADOPTĂ PREZENTUL REGULAMENT:
Articolul 1
Regulamentul (CE) nr. 992/95 se modifică după cum urmează:
1.
În articolul 1 alineatul (3) se înlocuiește cu următorul text:
„(3) Se aplică protocolul cu privire la definirea noțiunii de produse originare și la metodele de cooperare administrativă (7) anexat Acordului dintre Comunitatea Economică Europeană și Regatul Norvegiei, astfel cum a fost modificat în temeiul articolului 3 din protocolul adițional la acord.
2.
Anexele I și II se înlocuiesc cu anexele I și II la prezentul regulament.
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Comunităților Europene.
Anexa I se aplică începând cu 1 ianuarie 1995 sau în timpul perioadelor indicate în anexa I.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 22 decembrie 1995.

Labels: 10
3
18
6